
ОБЯВА


УВАЖАЕМИ КОЛЕГИ, 
Трето основно училище „Д-р Петър Берон“ - Монтана обявява стартиране на процедура за подбор и заемане на длъжността ,,главен учител“ в начален етап и прогимназиален етап. 
Необходимите документи за кандидатстване се подават в срок от 03.09.2026 г.  до 08.09.2025 г. /включително/ до 12.00 часа в канцеларията на училището. 
Събеседване на 09.09.2026 г. от 13.00 ч.

От Ръководството на
Трето основно училище „Д-р Петър Берон“ - Монтана


I. Характер на работата на главния учител: 
1. Планира, организира и провежда образователно-възпитателния процес в на учениците в класовете, в които преподава;
2. Формира знания, умения и нагласи у учениците; 
3. Участва в екипи за подпомагане на обучението и възпитанието на ученици със специални образователни потребности и изготвяне на индивидуални програми за обучението им; 
4. Диагностицира, насърчава и оценява постиженията на учениците в класовете, на които преподава. 
5. Анализира резултатите при оценяването на входното и на изходното равнище на учениците, на които преподава. 
6. Координира работата на педагогическите екипи по съответните методични обединения в направлението си.
7. Планира, организира и координира квалификационно-методическата дейност на равнище училище; 
8. Участва в дейностите, свързани с организиране и провеждане на външно оценяване в училище. 
9. Обобщава анализите на резултатите от входни и изходни равнища и/или от външни оценявания. 
10. Консултира лицата, заемащи длъжността “учител” и длъжността “старши учител” в училището, при диагностика и оценка на резултатите на учениците. 
11. Консултира и подпомага лицата, заемащи учителски длъжности, с цел кариерното им развитие. 
12. Организира и координира обмяната на добри практики в училището, ориентирани към повишаване качеството на обучение и прилагането на интерактивни методи за работа с децата и учениците. 
13. Организира и провежда училищните кръгове и съдейства за организирането и провеждането на общински, областни и национални кръгове на олимпиади и състезания в училището. 
14. Координира дейностите по разработване и реализиране на проекти, в които участва училището. 
15. Организира и координира  дейностите, свързани с приемните кампании в училището 
16. Организира и  координира провеждането на общоучилищни извънкласни форми и дейности – празници, конференции, кръгли маси и др. 
17. Подпомага  ръководството при определяне на стратегически цели и  приоритети  на училището и при вземането на решения за облика, профила и бъдещото му развитие. 
18. Информира и разяснява промените в нормативните документи в образованието и прилагане на ИКТ в учебния процес; 
19. Подпомага дейността  на директора и заместник директора по учебната дейност
20. Изпълнява и други задължения, произтичащи от спецификата на длъжността и вида на училището. 
 
 
ІІ. Критерии за подбор на кандидати за заемане на длъжността „Главен учител“: 
· Завършено висше образование с образователно-квалификационна степен на висшето образование ”магистър”, професионална квалификация ”учител”, които 
· да са на постоянен трудов договор в III ОУ „Д-р Петър Берон“ – Монтана;
· имат длъжността „старши учител“;
· имат не по-малко присъдени квалификационни кредити по чл. 49, ал. 5 от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти (минимум 8) за периода 2021 г. - 2025 г. - удостоверения и сертификати; 
· имат придобита трета, втора или първа професионално-квалификационна степен /наличие на по- високо ПКС  е предимство при класирането/; 
· Отлично познаване на нормативната база в основното образование; 
· Комуникативни умения: 
- умение за работа в екип;  
- умение за работа с ученици и родители;  
- умение за работа с институции;
- умение за вземане на решения без напрежение; 
- умение за мотивиране и убеждаване .

III. Начин на провеждане на подбора за заемане на длъжността „Главен учител“ 
 По документи и събеседване

IV. Необходими документи
1. Заявление до директора на III ОУ „Д-р Петър Берон“ – Монтана в свободен стил/мотивационно писмо;  
2. Професионално портфолио, съгласно чл. 66, чл. 67 и чл. 68 от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти; 
3. Разработен план за работата на главния учител;
4. Документи и друга информация, позволяващи преценка за покриване на горепосочените критерии

